Τραγονήσι Μυκόνου

Το Τραγονήσι ή Δραγονήσι είναι μικρή ακατοίκητη νησίδα των Κυκλάδων. Βρίσκεται ανατολικά της Μυκόνου και απέχει 3 μίλια από τον όρμο του Καλαφάτη. Διοικητικά ανήκει στη Δημοτική Ενότητα Άνω Μεράς, η οποία υπάγεται στον Δήμο Μυκόνου. 

Το Τραγονήσι είναι προστατευόμενη περιοχή ενταγμένη στο δίκτυο Natura 2000, καθώς εκεί έχει φωλιές η μεσογειακή φώκια. Είναι επίσης πολύ γνωστό για τις σπηλιές του.

Στη νησίδα υπάρχει ο ναός της Παναγιάς, όπου γιορτάζει και τους Αγίους Βαρνάβα και Βαρθολομαίο. Στις 11 Ιουνίου, στον χώρο γίνεται παραδοσιακό πανηγύρι.

Παραπομπές

Εξωτερικοί σύνδεσμοι 
 Επίσημη ιστοσελίδα Δήμου Μυκόνου

Βραχονησίδες της Μυκόνου